
ДО
ОБЩИНСКИ СЪВЕТ 
ПОМОРИЕ

Д О К Л А Д Н А   З А П И С К А

от Иван Алексиев 
 Кмет на Община Поморие

Относно: Обезпечаване на командировани служители на областни дирекции на МВР в РУ Поморие

УВАЖАЕМИ Г-Н ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В деловодството на община Поморие е входирано писмо от Министерство на вътрешните работи, Областна дирекция на МВР – Бургас, Районно управление – Поморие с вх. рег. № 66-03-24 от 01.03.2024г. относно предстоящия летен туристически сезон и по-конкретно подпомагането на дейността по осигуряване на реда и спокойствието, както на жителите на Община Поморие, така и на туристите, избрали да почиват на територията на общината.
От РУ – Поморие уведомяват Кмета на Община Поморие, че за предстоящия летен туристически сезон са предвидени служители от други областни дирекции на МВР, които да бъдат командировани в РУ Поморие, съгласно разписания график.  В писмото е посочена и необходимостта за сметка на бюджета на Община Поморие да бъдат предвидени средства за настаняване (квартирни) до 60,00 ( шестдесет) лева и храна 40,00 (четиридесет) лева.

Въз основа на гореизложеното предлагам Общинския съвет – Поморие да вземе следното

РЕШЕНИЕ:
І. На основание чл. 21 ал. 1, т. 23 от ЗМСМА, Общински съвет - Поморие приема разписания график и бройки на командировани служители от други областни дирекции в РУ Поморие за подпомагане на дейността по осигуряване на реда и спокойствието, както на жителите на Община Поморие, така и на туристите, избрали да почиват на територията на общината, обективиран в писмо с вх. рег. № 66-03-24 от 01.03.2024г. и одобрява необходимите средства за осигуряването му
ІІ. Възлага на Кмета на Община Поморие да подпише споразумение с Областна дирекция на МВР Бургас с конкретно разписани права и задължения на страните  във връзка с т.І от настоящото решение.
	Неразделна част от настоящата докладна записка е писмо с вх. рег. № 66-03-24 от 01.03.2024г.

С уважение, 
ИВАН АЛЕКСИЕВ
Кмет на Община Поморие
Съгласувал
Янчо Илиев – зам. кмет БФ

Съгласувал
Росица Стоева – директор Дирекция ПНИАО

Изготвил
Светлана Събева-ст.ю.к.

